open-index/open-wikipedia-markdown huggingface dataset:
இத்தாலியக் கணிதவியலாளர்கள் பட்டியல்

இது நூற்றாண்டுவாரியான இத்தாலியக் கணிதவியலாளர்களின் பட்டியலாகும்.

## 12ஆம்–15ஆம் நூற்றாண்டுகள்

### 12ஆம் நூற்றாண்டு

*பிளாட்டோ திபர்த்தினசு

### 13ஆம் நூற்றாண்டு

*குவிதோ பொனத்தி
*நொவாராவின் காம்பனசு
*லியனார்தோ ஃபிபனேசி

### 14ஆம் நூற்றாண்டு

*பவோலா தெல்’அபாக்கோ
*ஜியோவன்னி தா கெரார்தோ பிரட்டோ

## 15ஆம் நூற்றாண்டு

*லியோன் பாட்டிசுடா ஆல்பெர்ட்டி
*பியரோ போர்கி
*லியனார்தோ தா வின்சி
*சுசிபியோன் தெல் ஃபெர்ரோ
*ஜியோவன்னி தி கெரார்தோ தா பிரட்டோ
*லூக்கா பசியோலி
*பியரோ தெல்லா ஃபிரான்செசுகா
*பவோலோ தால் பொசோ தோசுகனெல்லி
*அந்தோனியோ மனேத்தி

## 16ஆம் நூற்றாண்டு

## 17ஆம் நூற்றாண்டு

## 18ஆம் நூற்றாண்டு

## 19ஆம் நூற்றாண்டு

## 20ஆம் நூற்றாண்டு

பகுப்பு:இத்தாலியக் கணிதவியலாளர்கள்
பகுப்பு:கணிதவியலாளர்களின் பட்டியல்கள்
சதுரங்கக் கலைச்சொற்கள்

பொதுவாகப் பயன்படுத்தப்படும் **சதுரங்கக் கலைச்சொற்கள்** (*Glossary of chess*) இங்குத் தமிழ் அகர வரிசையில் பட்டியலிடப்படுகின்றன. அவற்றுக்கு இணையான ஆங்கிலச் சொற்களும் தரப்பட்டுள்ளன. இவற்றுள் சிலவற்றுக்குத் தனிப்பக்கங்கள் காணப்படுகின்றன.

## அ

### அமைச்சர்

 *பார்க்க: [[அமைச்சர் (சதுரங்கம்)|அமைச்சர்]] (bishop)*

### அரசி

 *பார்க்க: [[அரசி (சதுரங்கம்)|அரசி]] (queen)*

### அலெக்கைனின் துமுக்கி

இரண்டு கோட்டைகள் ஒன்றன்பின் ஒன்றாக அடுக்கப்பட்டு, அதன் அடியில் அரசி செங்குத்தாக அடுக்கப்படும் அமைப்பானது அலெக்கைனின் துமுக்கி (Alekhine's gun) எனப்படும்.

## இ

### இயற்கணிதக் குறிமுறை

இயற்கணிதக் குறிமுறை (algebraic notation)  என்பது சதுரங்கத்தில் நகர்த்தல்களைப் பதியவும் விளக்கவும் பயன்படுத்தும் சீர்தரமான முறையாகும். இக்குறிமுறையில் சதுரங்கப் பலகையிலுள்ள கட்டங்கள் ஆள்கூற்று வடிவில் பெயரிடப்படும்.

### இலக்குச் செருகி

செருகியாகச் சிக்கியுள்ள காய் அரசருக்குக் கவசமாக நின்று, அவரைக் காப்பாற்றுவதாக இருந்தால், அது இலக்குச் செருகி (absolute pin) என்று குறிப்பிடப்படுகிறது. இச்சூழலில், சிக்கியுள்ள காயை வேறு இடத்திற்கு நகர்த்த முடியாது. ஏனெனில், அதனை நகர்த்தினால், அரசர் முற்றுகைக்கு ஆளாக வேண்டியிருக்கும்.

## ஒ

### ஒத்திவைப்பு

பிறகு ஆடுவதற்காகச் சதுரங்க ஆட்டத்தை நிறுத்தி வைத்தல், ஒத்திவைப்பு (adjournment) எனப்படும்.

## கா

### காலாள்

 *பார்க்க: [[காலாள் (சதுரங்கம்)|காலாள்]] (pawn)*

## கு

### குதிரை

 *பார்க்க: [[குதிரை (சதுரங்கம்)|குதிரை]] (knight)*

## கோ

### கோட்டை

 *பார்க்க: [[கோட்டை (சதுரங்கக் காய்)|கோட்டை]] (rook)*

## து

### துடி

#குறிப்பிட்ட அளவு கட்டங்களைக் கட்டுப்படுத்தும் அல்லது அடுத்த நகர்த்தலுக்கு ஏற்றதாகக் குறிப்பிட்ட அளவு கட்டங்களைக் கொண்டுள்ள காய் துடிக் (active) காய் எனப்படும்.
#அச்சுறுத்தல்களையும் எதிர்த்தாக்குதல்களையும் மேற்கொள்ளும் தற்காப்பு முறை, துடித் (active) தற்காப்பு எனப்படும்.

## ந

### நடுக்காலாள்

அரசரின் நிரலிலோ (ஈ-நிரல்) அரசியின் நிரலிலோ (தீ-நிரல்) அமைந்துள்ள காலாள், நடுக்காலாள் (central pawn அல்லது center pawn) எனப்படும்.

## மேற்கோள்கள்

பகுப்பு:சதுரங்க சொல்லாட்சி
பகுப்பு:கலைச்சொற்கள்
கைமுர் மாவட்டம்

**கைமுர் மாவட்டம்**, இந்திய மாநிலமான பீகாரின் மாவட்டங்களில் ஒன்று.. இதன் தலைநகரம் பபுவா.

## போக்குவரத்து

## சான்றுகள்


## இணைப்புகள்

*   கைமுர் மாவட்டத்தின் தளம்

பகுப்பு:பீகார் மாவட்டங்கள்
பகுப்பு:கைமுர் மாவட்டம்
கிரேக்கக் கணிதவியலாளர்கள் பட்டியல்

இது கிரேக்க கணிதவியலாளர்களின் பட்டியலாகும்.
## பண்டைய கிரேக்கக் கணிதவியலாளர்கள்

*அனாக்சகோரசு
*திரால்லெசுவின் அந்தெமியசு.
*ஆண்டிபோன்.
*அப்பொல்லோனியசு பெர்கா.
*ஆர்க்கிமிடீஸ்
*ஆர்க்கிடாசு
*அரிசுட்டேயசு, முதுவர்
*அரிசுட்டார்க்கசு
*அரிசுட்டாட்டில்
*திரால்லெசுவின் அசுகிளெபியசு
*டெமோக்கிரட்டிசு
*டையோபண்டஸ்
*எரடோசுதெனீசு
*யூக்ளிடு
*நீடியோசின் யூடாக்சசு
*ஹிப்பார்க்கஸ்
*கைப்பேசியா
*தொலெமி
*பித்தாகரஸ்
*தேலேஸ்
*தியானோ
*தைமரிடாசு
*செனொக்கிரேட்டசு
*செனோதோரசு
பிளேட்டோ

## மேற்கோள்கள்

*
பகுப்பு:கணிதவியலாளர்களின் பட்டியல்கள்
கைநாட்டு

**கைநாட்டு** என்பது எழுதப்படிக்க தெரியாதவர்களை குறிப்பதாகும்..  கைநாட்டு நபர்களை **தற்குறி** என்றும் அழைப்பர்.

## கைநாட்டு வைத்தல்
எழுதப்படிக்கத் தெரியாதவர்கள் ஆவணங்களில் கையொப்பம் இடுவதிற்கு பதிலாக,  தங்களின் இடது கை பெருவிரலை   *மையொற்றி*   எனப்படும்  *மைத்திண்டில்*   (Ink Pad) ஒற்றி எடுத்து, ஆவணங்களில் உரிய இடத்தில்,  இடது கை பெரு விரல் ரேகையை பதிக்கின்றனர். இடது கை இல்லாதவர்கள், வலது கை பெரு விரல் கைரேகையை ஆவணங்களில் பதிக்கின்றனர். ஒருவர்  கைநாட்டு இட்டதற்கு சான்றாக,  இருநபர்கள் தங்களின் பெயர், தந்தை பெயர் மற்றும் முழு முகவரியை எழுதி சாட்சி கையொப்பம் இடவேண்டும். அவ்வாறல்லாத ஆவணங்களை, வழக்குகளில் ஒரு ஆவணமாக நீதிமன்றங்கள் ஏற்பதில்லை.

## மேற்கோள்கள்


## வெளி இணைப்புகள்
*   Finger Print
*  International Association for Identification 

பகுப்பு:சட்டம்
ஐம்பட்டை கத்திவால் அழகி

**ஐம்பட்டை கத்திவால் அழகி** (*Graphium antiphates*) தெற்காசியாவிலும் தன்கிழக்காசியாவிலும் காணப்படும் அழகிகள் குடும்பத்தைச்சேர்ந்த பட்டாம்பூச்சி ஆகும்.

## தோற்றம்

மேலிறக்கையின் அடிநிறம் ஆணிலும் பெண்ணிலும் வெண்மையே. முன்னிறகில் ஐந்து சிறிய கறுப்புப் பட்டைகள் தென்படும். இவையே இவ்வினத்துக்கான முக்கிய அடையாளம். 

அடியிறகின் கீழ்ப்புறமுள்ள கறுப்புக்கோடுகள் இறக்கைகளின் ஊடே மேலிருந்துபார்த்தாலும் தெரியும் வண்ணம் அமைந்துள்ளது. இதன் வால் கறுத்த சாம்பல் நிறத்தில், ஓரங்களில்மட்டும் வெள்ளையாக இருக்கும்.

முன்னிறகுகளின் கீழ்ப்புறம் மேற்புறத்தைப்போலவே இருப்பினும் மெல்லிய பச்சைநிறம் பரவியிருக்கும். பின்னிறகின் அடிப்புறம் பாதி பச்சையாகவும் மீதி வெண்மையாகவும் இருக்கும். உணர்வுக்கொம்புகள் கறுப்பாகவும், தலையிலும் கழுத்திலும் பெரிய கறுப்பான வரை நடுவில் ஓடும். மீதிக்கழுத்துப்பகுதி நீலமாக இருக்கும். வயிறு வெள்ளையாகவும் இருபுறம் கருப்புக்கோட்டுடனும் இருக்கும்.

இவற்றை ஐந்து பட்டைகள் சிறியதாகவும் குறுகலாகவும் இருப்பதைக்கொண்டே தோற்றத்தின் அடிப்படையில் நெருங்கிய இனமான கத்திவால் அழகிகளிடமிருந்து வேறுபடுத்தவியலும்.

## நடத்தை
இது வெகுவாக ஈரிப்பான இடங்களில் உறிஞ்சுவதைக் காணலாம்.

## வளர்ச்சிநிலைகள்
இப்பூச்சியின் கம்பளிப்புழு தொடக்கத்தில் வெள்ளையாகவும் பின்னர் மஞ்சளாகவும் இருக்கிறது. மஞ்சள்தோற்றம் கத்திவால் அழகியைப் போன்றே இருக்கும். (Davidson & Aitken quoted in Bingham) இதன் கூட்டுப்புழு பச்சைஇறத்தில் மற்ற அழகிகளைப்போலவே பட்டுப்போன்ற வளையத்தோடு இருக்கும். The green pupa is as in all swallowtails held by a silk girdle. *Unona lawii* இனத்துச்செடியில் மட்டுமே பெரும்பாலும் இருக்குமென்றும் பாறைகளுக்கடியில் இருக்காதென்று கருதப்படுகிறது.(Davidson and Aitken)

## இவற்றையும் பார்க்கவும்
*அழகிகள்
* தமிழ்நாட்டில் காணப்படும் பட்டாம்பூச்சிகளின் பட்டியல்

## மேற்கோள்கள்

பகுப்பு:அழகிகள் (பட்டாம்பூச்சிக்குடும்பம்)
பிசுமத் உற்பத்தி செய்யும் நாடுகளின் பட்டியல்

**பிசுமத் உற்பத்தி செய்யும் நாடுகளின் பட்டியல்** *( List of countries by bismuth production )* அணுஎண் 83 கொண்டுள்ள  Bi என்ற மூலக்கூற்று வாய்ப்பாடுள்ள பிசுமத்தை உற்பத்தி செய்கின்ற நாடுகளின் பட்டியல் இங்குத் தரப்பட்டுள்ளது. இந்தக் கடினமான , நொறுங்கும் தன்மையுள்ள , வெண்மை நிறப் படிக மூவிணைய அலோகம்  வேதியியல் பண்புகளில் ஆர்சனிக் மற்றும் ஆண்டிமனியை ஒத்திருக்கிறது.
 
அனைத்து தனிமங்களிலும் இயற்கையிலேயே எதிர்காந்தப் பண்புடன் விளங்கும் தனிமம் பிசுமத் மட்டுமேயாகும். பாதரசம் மட்டுமே இதைவிடக் குறைவான வெப்பங்கடத்துத் திறன் கொண்டுள்ளது. இதுவே கடைசியாக அறியப்பட்ட கதிரியக்கப் பண்பில்லாத தனிமமாகும்.
 
அழகுசாதனப் பொருட்கள் தயாரிப்பில் பிசுமத் சேர்மங்கள் பயன்படுத்தப்படுகின்றன. சமீப காலத்தில் ஈயத்தின் நச்சுத்தன்மை  வெளிப்படையாக மாறிவிட்ட காரணத்தால் அதற்கு மாற்றாக பிசுமத் தற்காலத்தில் வணிக முக்கியத்துவம் பெற்று வருகிறது.

## '''பிசுமத் உற்பத்தி செய்யும் நாடுகளின் பட்டியல்'''  2014 இல்....

## வெளி இணைப்புகள்

*http://minerals.usgs.gov/minerals/pubs/commodity/bismuth/mcs-2015-bismu.pdf	

பிசுமத்
உற்பத்தி செய்யும் நாடுகள்
பெரியதம்பி

***பெரியதம்பி*** (*Periya Thambi*) 1997 ஆவது ஆண்டில் சித்ரா லெட்சுமணன் இயக்கத்தில் வெளியான ஓர் இந்தியத் தமிழ்த் திரைப்படமாகும். பிரபு, நக்மா ஆகியோர் முக்கியக் கதாபாத்திரங்களில் நடித்திருந்தனர். சித்ரா லெட்சுமணன், சித்ரா ராமு ஆகியோர் இணைந்து தயாரித்த இத்திரைப்படத்திற்கு தேவா இசையமைத்திருந்தார். இத்திரைப்படம் 1997 சனவரி 14 அன்று வெளியானது.

## நடிகர்கள்

## பாடல்கள்
இத்திரைப்படத்திற்கு தேவா இசையமைத்திருந்தார். பாடல் வரிகளை கவிஞர் வைரமுத்து எழுதியிருந்தார்.

## மேற்கோள்கள்

பகுப்பு:1997 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
சார்பியல்

## இயற்பியல்
* சார்புக் கோட்பாடு
* பொதுச் சார்புக் கோட்பாடு
* சிறப்புச் சார்புக் கோட்பாடு

## சமூகம்
* பண்பாட்டுச் சார்பியம்
கஸ்தூரி

* கஸ்தூரி (நடிகை)
* கத்தூரி மஞ்சள்
* கஸ்தூரி மான்
* கஸ்தூரிபாய் காந்தி
* கஸ்தூரி பட்டு
* கஸ்தூரி திலகம்
* கஸ்தூரி விஜயம்
* கஸ்தூரி மஞ்சள் (திரைப்படம்)
மேற்கத்திய டிராகோபான்

** மேற்கத்திய டிராகோபான்** (western tragopan) என்பது ஒரு ஒரு நடுத்தர அளவுள்ள கோழி இனத்தைச் சேர்ந்த பறவை ஆகும். இவை வடக்கு பாக்தித்தானில் உள்ள இமயமலைப் பகுதியான  ஹசாராவில் இருந்து  கிழக்கில் இந்தியாவின்  உத்தரகண்ட் மாநிலம்வரையிலான பகுதியில் காணப்படுகின்றன. ஒரு காலத்தில் இமயமலைப்பகுதி முழுக்கக் காணப்பட்ட இந்த இனப் பறவைகள் மிகவும் அருகிப்போய்  அச்சுறுத்தலுக்கு உள்ளாகி வருகின்றது.
வண்ணமிகு இப்பறவைகளில் ஆண் பறவை செந்நிறத்தில் வட்ட வடிவ வெண்புள்ளிகள் கொண்டு அழகாக இருக்கும். முகம் செந்நிறத்திலும், தொண்டைப்பகுதி நீல நிறத்திலும் இருக்கும். பெண்பறவைகள் சாம்பல் நிறத்தில் கருப்பு வெள்ளைப் புள்ளிகள் கொண்டிருக்கும். இது இமாச்சலப் பிரதேசத்தின் மாநிலப்பறவையாகும்.
## குறிப்புகள்

பகுப்பு:இந்தியப் பறவைகள்
பகுப்பு:பாக்கித்தானியப் பறவைகள்
பகுப்பு:அழிவாய்ப்பு இனங்கள்
பகுப்பு:நேபாளப் பறவைகள்
மெய்யியல் குறிப்பேடுகள்

லெனினின் ***மெய்யியல் குறிப்பேடுகள்*** (*Philosophical Notebooks*) என்பது மெய்யியல் நூல்களைப் பற்றிய சுருக்கங்களும் ஆய்வுரைகளும் அடங்கிய குறிப்பேடுகள் ஆகும். இந்நூல்களில் அரிசுட்டாட்டில், எகல், போயர்பாக், காரல் மார்க்சு, தெபோரின் ஆகியவர்களது பணிகள் அடங்கும். லெனினின் இணைமுரணியல் பற்றிய குறிப்புகள் எதிரிணைகளின் இணைவும் முரணும் பற்றிய உருசிய, சீன ஆய்வுகளில் பெரும்தாக்கத்தை விளைவித்துள்ளன. இக்குறிப்பேடுகள் அறிஞர்களால் அடிக்கடி அவரது *[[பட்டறிவுத் திறனாய்வு]] * நூலுடன் எதிர்வைத்துப் பார்க்கப்படுகிறன. 

இக்குறிப்பேடுகளைப் பற்றிய சரியான விளக்கம் 1920களில் சோவியத் ஒன்றியத்தில் நிகழ்ந்த எந்திரத்தனமான விவாதம் குறித்த புரிதலுக்கும் சீனாவின் 1964இன் ஒன்று இரண்டாகப் பிரிதல் முரண்பாடு குறித்த புரிதலுக்கும் பெரும்பங்களிக்கும். இக்குறிப்பேடுகள் மெய்யியல் கருத்தினங்களை நுட்பமாக ஆய்கின்றன.

## வெளி இணைப்புகள்
* 

பகுப்பு:1918 நூல்கள்
பகுப்பு:பொதுவுடைமை நூல்கள்
பகுப்பு:விளாதிமிர் இலெனின் நூல்கள்
மரகத அழகி

**மரகத அழகி** (*tailed jay*, *Graphium agamemnon*) என்பது பச்சை, கறுப்பு நிறங்களை அதிகமாககக் கொண்ட அழகிகள் குடும்பத்தைச் சேர்ந்த வெப்ப வலய பட்டாம் பூச்சியாகும். இது இந்தியா, இலங்கை முதல் தென்கிழக்கு ஆசியா, ஆவுத்திரேலியா ஆகிய இடங்களை தாயகமாகக் கொண்ட அச்சுறுத்தலுக்கு உள்ளாகாத இனமாகும்.

## உசாத்துணை

## வெளி இணைப்புகள்

*Sulawesi butterflies

பகுப்பு:அழகிகள் (பட்டாம்பூச்சிக்குடும்பம்)
வெந்தய வரியன்

**வெந்தய வரியன்** (*Danaus chrysippus*, *plain tiger*) என்பது நடுத்தர அளவுள்ள, ஆசியாவிலும் ஆப்பிரிக்காவிலும் காணப்படும் பட்டாம்பூச்சியாகும். இது வரியன்கள் குடும்பத்தையும் *டனாய்னே* துணைக்கும்பத்தையும் சேர்ந்த பட்டாம்பூச்சியாகும். இதன் போலியான நிறத் தோற்றம் பல இனங்கள் போன்று காட்சியளிக்கின்றது.

இப்பட்டாம்பூச்சி முதன் முதலில் ஓவியத்தில் பயன்படுத்தப்பட்டதாக நம்பப்படுகிறது. எகிப்தின் அல்-உக்சுர் எனுமிடத்திலுள்ள 3500 வருடம் பழமையான சுதை ஓவியத்தில் இது வரையப்பட்டுள்ளது.

## உசாத்துணை

* , Torben (1994): Butterflies of Egypt. *[[Saudi Aramco World]]*, issue 5 (September/October): 24-27.

## வெளி இணைப்புகள்

* AdaMerOs - Butterflies Watching & Photography Society in Turkey
* Sri Lanka Wild Information Database

பகுப்பு:வரியன்கள் (பட்டாம்பூச்சிக்குடும்பம்)
இமயமலை மோனல்

**இமயமலை மோனல்** (Himalayan monal) என்பது ஒரு  பறவை ஆகும். இது நேபாளத்தின் தேசிய பறவை மற்றும் இந்தியாவின் உத்தராகண்டம் மாநிலத்தின் மாநிலப்பறவை ஆகும்.
இப்பறவைகளில் ஆண் பறவைக்கு ஒளிரும் பச்சை இறகுகளும், நீண்ட பச்சைக் கொண்டையும், நீலவண்ணக்கழுத்தும் இருப்பதால் பார்ப்பதற்கு மிக அழகாக்த் தோன்றும். பெண்பறவை பழுப்புவண்ண இறகுகளுடன் இருக்கும்.
## மேற்கோள்கள்

பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:நேபாளப் பறவைகள்
பகுப்பு:சீனப் பறவைகள்
பகுப்பு:பாக்கித்தானியப் பறவைகள்
வெண்புள்ளிக் கருப்பன்

**வெண்புள்ளிக் கருப்பன்** (*common crow*, *Euploea core*) என்பது பொதுவாக தென் ஆசியாவிலும் அவுத்திரேலியாவிலும் காணப்படும் பட்டாம்பூச்சியாகும். இது வரியன்கள் குடும்பத்தையும் *டனாய்னே* துணைக்கும்பத்தையும் *இயுபோலா* இனத்தையும் சேர்ந்த பட்டாம்பூச்சியாகும்.

## உசாத்துணை

## வெளி இணைப்புகள்

*Sri Lanka Wild Information Database 

பகுப்பு:வரியன்கள் (பட்டாம்பூச்சிக்குடும்பம்)
கிழக்கு மாகாண சபையின் கொடி

**கிழக்கு மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான கிழக்கு மாகாண சபைக்கான கொடி ஆகும். இது 2007ம் ஆண்டு மே 22ம் தேதி ஏற்றுக்கொள்ளப்பட்டது.

## வரலாறு
1987ம் ஆண்டு, இந்திய-இலங்கை ஒப்பந்தப்படி, இலங்கையில் மாகாண சபைகள் உருவாக்கப்பட்டன. தமிழ் பேசும் மக்களைப் பெரும்பான்மையாகக் கொண்ட கிழக்கு மாகாணமும், வட மாகாணமும் தற்காலிகமாக இணைக்கப்பட்டு வடக்கு கிழக்கு மாகாண சபை என்ற பெயரில் ஒரு மாகாண சபை அமைக்கப்பட்டது. இதற்கு ஒரு கொடி இருந்தது. 2007 ஆம் ஆண்டில் இலங்கை நீதிமன்றம் ஒன்று வடக்கு, கிழக்கு மாகாண இணைப்புச் சட்டத்துக்குப் புறம்பானது எனத் தீர்ப்பளித்ததால், வடக்கு கிழக்கு மாகாண சபை, வட மாகாண சபை, கிழக்கு மாகாண சபை என இரண்டு மாகாண சபைகளாக ஆனது.

இதனால் இரண்டு மாகாணங்களுக்கும் தனித்தனியான கொடிகளின் தேவை ஏற்பட்து. இதைத் தொடர்ந்து 2007 ஆம் ஆண்டில் கிழக்கு மாகாண சபைக்கும், வட மாகாண சபைக்குமாக இரண்டு கொடிகள் வெளியிடப்பட்டன. அக்காலத்தில், கிழக்கு மாகாணத்தின் ஆளுனராகவும், வட மாகாணத்தின் பதில் ஆளுனராகவும் நியமிக்கப்பட்டிருந்த ரியர் அட்மிரல் மொகான் விஜேவிக்கிரம திருகோணமலையில் இந்தக் கொடிகளை 2007 மே மாதம் தலைமைச் செயலகத்தில் இடம்பெற்ற விழாவொன்றில் இரண்டு மாகாண சபைகளினதும் முதன்மைச் செயலாளர்களிடம் கையளித்தார்.

## அமைப்பு
கொடி பொதுவான மண்ணிறப் பின்னணி கொண்டது. இதில், "ஃ" வடிவில் அமைந்த மூன்று வட்டங்களுக்குள் கழுகு, மீன், சிங்கம் ஆகியவற்றை உட்படுத்திய சின்னங்கள் உள்ளன. இச்சின்னங்கள் கிழக்கு மாகாணத்தின் மூன்று மாவட்டங்களான திருகோணமலை, மட்டக்களப்பு, அம்பாறை ஆகியவற்றுக்கான குறியீடுகளாக அமைந்துள்ளன. இக்கொடியின் விளிம்பை அண்டி நாற்புறமும் ஒன்றைச் சுற்றி மற்றொன்றாக பல நிறக் கோடுகள் உள்ளன. இவை உட்புறமிருந்து வெளிப்புறமாக இலம் நீலம், நீலம், கடும் நீலம், மஞ்சள் என்பனவாகும். இங்கு இளம் நீலம், மாகாணத்தின் நன்நீர் வளங்களையும், நீல, கடும்நீல நிறங்கள் மூன்று மாவட்டங்களினதும் எல்லைகளாக அமைந்த கடலையும் குறிக்கின்றன. இக்கோடுகளுக்கு உட்புறம் நான்கு மூலைகளிலும் காணப்படும் சூரியன்கள் கிழக்குமாகாத்தின் நிலப்பகுதி முழுவதற்கும் ஒளிவீசும் ஆற்றலைக் குறிப்பதாக அமைக்கப்பட்டுள்ளன.

## மேற்கோள்கள்

## இவற்றையும் பார்க்கவும்
* வட மாகாண சபையின் கொடி

பகுப்பு:இலங்கை மாகாண சபைக் கொடிகள்
பகுப்பு:கிழக்கு மாகாண சபை
பகுப்பு:இலங்கையின் கொடிகள்
வட மாகாண சபையின் கொடி

**வட மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான வட மாகாண சபைக்கான கொடி ஆகும். இது 2007ம் ஆண்டு மே 22ம் தேதி ஏற்றுக்கொள்ளப்பட்டது. 

## வரலாறு
1987ம் ஆண்டு, இந்திய-இலங்கை ஒப்பந்தப்படி, இலங்கையில் மாகாண சபைகள் உருவாக்கப்பட்டன. தமிழ் பேசும் மக்களைப் பெரும்பான்மையாகக் கொண்ட வட மாகாணமும், கிழக்கு மாகாணமும் தற்காலிகமாக இணைக்கப்பட்டு வடக்கு கிழக்கு மாகாண சபை என்ற பெயரில் ஒரு மாகாண சபை அமைக்கப்பட்டது. இதற்கு ஒரு கொடி இருந்தது. 2007 ஆம் ஆண்டில் இலங்கை நீதிமன்றம் ஒன்று வடக்கு, கிழக்கு மாகாண இணைப்புச் சட்டத்துக்குப் புறம்பானது எனத் தீர்ப்பளித்ததால், வடக்கு கிழக்கு மாகாண சபை, வட மாகாண சபை, கிழக்கு மாகாண சபை என இரண்டு மாகாண சபைகளாக ஆனது. 

இதனால் இரண்டு மாகாணங்களுக்கும் தனித்தனியான கொடிகள் தேவைப்பட்டன. இதைத் தொடர்ந்து 2007 ஆம் ஆண்டில் வட மாகாண சபைக்கும், கிழக்கு மாகாண சபைக்குமாக இரண்டு கொடிகள் வெளியிடப்பட்டன. அக்காலத்தில், கிழக்கு மாகாணத்தின் ஆளுனராகவும், வட மாகாணத்தின் பதில் ஆளுனராகவும் நியமிக்கப்பட்டிருந்த ரியர் அட்மிரல் மொகான் விஜேவிக்கிரம திருகோணமலையில் இந்தக் கொடிகளை 2007 மே மாதம் தலைமைச் செயலகத்தில் இடம்பெற்ற விழாவொன்றில் இரண்டு மாகாண சபைகளினதும் முதன்மைச் செயலாளர்களிடம் கையளித்தார். 

## அமைப்பு
126 x 72 சமீ அளவு கொண்ட வட மாகாண சபைக்கான கொடி நான்கு நிறங்களால் ஆனது. கொடியின் நான்கு பக்கங்களிலும் அதன் விளிம்பை ஒட்டி நீல நிறக் கரை அமைந்துள்ளது. உட்பகுதி, இடமிருந்து வலமாக சிவப்பு, வெள்ளை, பச்சை ஆகிய நிறங்களில் நிலைக்குத்தான மூன்று பட்டைகளால் நிரப்பப்பட்டுள்ளது. நடுவில் உள்ள வெள்ளிப் பட்டையின் நடுப் பகுதியில் 24 கதிர்களைக் கொண்ட வட்டமான சூரியனின் வடிவம் உள்ளது.

நீலநிறக் கரை கடல்சார் வளங்களைக் குறிக்கிறது. பச்சை நிறப் பட்டை வேளாண்மையையும், பசுமையையும் ஒருங்கே குறிக்கிறது. சிவப்பு நிறம் கடின உழைப்புக்கும், பெரு முயற்சிக்கும் குறியீடாக அமைகிறது. வெண்ணிறப் பட்டி சகோதர மனப்பான்மை, சமாதானம், உடனொத்து வாழ்தல் என்பவற்றைக் குறிப்பிடுகிறது. நடுவில் உள்ள கதிரவனின் குறியீடு ஒருமித்துத் தொழிற்படும் சக்தி, இயற்கைச் சக்தி வளங்கள் என்பவற்றைச் சுட்டுகிறது.

## மேற்கோள்கள்
 

## இவற்றையும் பார்க்கவும்
* கிழக்கு மாகாண சபையின் கொடி

பகுப்பு:இலங்கை மாகாண சபைக் கொடிகள்
பகுப்பு:வட மாகாண சபை
பகுப்பு:வட மாகாணம், இலங்கை
பகுப்பு:இலங்கையின் கொடிகள்
1706

**1706** (MDCCVI) என்பது கிரெகொரியின் நாட்காட்டியில் ஒரு வெள்ளிக்கிழமையில் தொடங்கிய ஒரு சாதாரண ஆண்டு ஆகும். 11 நாட்கள் பின்தங்கிய பழைய யூலியன் நாட்காட்டியில் இது செவ்வாய்க்கிழமையில் தொடங்கியது.

## நிகழ்வுகள்
*சனவரி 26 &ndash; எசுப்பானிய மரபுரிமைப் போர்: ஆத்திரியப் படையினரால் பவேரியா தொகுது கைப்பற்றப்பட்டமைக்கு எதிராக பவேரியர்களின் எழுச்சி 75 நாட்களுக்குப் பிறகு முடிவடைந்தது.
*சனவரி 26 &ndash; பெரும் வடக்குப் போர்: 34,000 சுவீடிய, போலந்துப் படைகளைக் கொண்ட ஒரு கூட்டணி குளிர்காலத்தில் கிரத்னோ என்ற அப்போதைய லித்துவேனிய நகரத்தை முற்றுகையிட்டு, 41,000 உருசிய, சாக்சன் படைகளுடன் மோதியது. ஏப்ரல் 10 வரை நீடித்த கிட்டத்தட்ட மூன்று மாத சண்டைக்குப் பிறகு, இப்போது பெலருசில் அமைந்துள்ள நகரத்தின் கட்டுப்பாட்டை சுவீடன் கைப்பற்ற்றியது.
* மார்ச்சு 27 &ndash; எத்தியோப்பியாவின் பேரரசர் முதலாம் இயாசுசு துறவறம் மேற்கொண்டு ஒரு மடாலயத்தில் ஓய்வு பெற்றதை அடுத்து, உயர் அதிகாரிகள் குழு எத்தியோப்பியாவின் பேரரசராக இயாசுசின் மகன் முதலாம் டெக்கில் கைமனோட்டை நியமித்தது.
* ஏப்ரல் 27 &ndash; எசுப்பானிய மரபுரிமைப் போர்: 1705 இல் இங்கிலாந்து கைப்பற்றிய பார்செலோனா நகரை, பிரான்சிய, எசுப்பானியப் படைகள் 14 நாட்கள் முற்றுகையின் பின்னர் தமது கட்டுப்பாட்டில் கொண்டு வந்தன.
* மே 12 &ndash; ஐரோப்பாவின் பெரும்பாலான பகுதியில் முழுமையான கதிரவ மறைப்பு அவதானிக்கப்பட்டது.
[150px|right|thumb|தரங்கம்பாடியிலுள்ள [பர்த்தலோமேயு சீகன்பால்க்|சீகன்பால்கின் சிலை]]
* சூன் 9 &ndash; டென்மார்க்-நார்வேயின் நான்காம் பிரடெரிக் மன்னர் முதல் இரண்டு சீர்திருத்தத் திருச்சபையின் என்ரிக் புளூட்சாவ், பர்த்தலோமேயு சீகன்பால்க் ஆகிய லூத்தரன் மதப்பரப்புனர்களை (இன்றைய தமிழ்நாட்டில் உள்ள) தானிசு இந்தியா குடியேற்றத்திற்கு அனுப்பினார்.
* சூன் 28 &ndash; எசுப்பானிய மரபுரிமைப் போர்: போர்த்துக்கல் படையினர் மத்ரித் நகரைக் கைப்பற்றி, ஆப்சுபர்கு மரபின் ஆறாம் சார்லசை எசுப்பானியாவின் மன்னராக அறிவித்தனர். போர்பன் ஆட்சியாளர் ஐந்தாம் பிலிப்பு நாட்டை விட்டுத் தப்பி ஓடினார்.
* சூலை 22 &ndash; இசுக்காட்லாந்துக்கும் இங்கிலாந்துக்கும் இடையேயான ஒன்றிய ஒப்பந்தம் இலண்டனில் தேசிய சட்டமன்றங்களால் அங்கீகரிக்கப்பட்டது.
* ஆகத்து 4 &ndash; எசுப்பானிய மரபுரிமைப் போர்: ஐந்தாம் பிலிப்பு மன்னரின் எசுப்பானிய போர்பன் இராணுவம் மத்ரித்தை போர்த்துக்கீசரிடம் இருந்து மீளக் கைப்பற்றியது.
* அக்டோபர் - தோமசு டுவைனிங் முதலாவது தேனீர் அறையை இலண்டன் ஸ்ட்ராண்ட் 216 ஆம் இலக்கத்தில் திறந்தார். இது இன்றும் (2024) திறந்துள்ளது.
* நவம்பர் 4 &ndash; இசுக்காட்லாந்து நாடாளுமன்றம் 116 இற்கு 83 என்ற கணக்கில், இங்கிலாந்துடனான இசுக்காட்லாந்தின் இணைப்பையும், பெரிய பிரித்தானிய இராச்சியத்தை நிறுவவும் அனுமதி அளித்தது.
* நவம்பர் 15 &ndash; ஐந்து மாதங்களுக்கு முன்னர் தலாய் லாமா பதவியில் இருந்து அகற்றப்பட்ட ஆறாம் தலாய் லாமா கிங்காய் மாகாணத்தில் தலைமறைவாய் இருந்தபோது காணாமல் போனார், இவர் கொல்லப்பட்டிருக்கலாம் என நம்பப்படுகிறது.
* திசம்பர் 31 &ndash; பிரெஞ்சு இந்தியாவின் (இன்றைய புதுச்சேரியின்) முதலாவது தலைமை ஆளுநர் பிரான்சுவா மார்ட்டின் ஏழாண்டு பதவியின் பின்னர் ஓய்வு பெற்றார். இவருக்குப் பதிலாக பியேர் துலீவியர் புதிய தலைமை ஆளுநராக நியமிக்கப்பட்டார்.

## பிறப்புகள்
* சனவரி 17 &ndash; பெஞ்சமின் பிராங்கிளின், அமெரிக்க மெய்யியலாளர், கண்டுபிடிப்பாளர் (இ. 1790)
* மார்த்தாண்ட வர்மர், திருவிதாங்கூர் அரசை நிறுவியவர் (இ. 1758)

## இறப்புகள்
* சத்யாபினவ தீர்த்தர், இந்து மெய்யியலாளர்
* இராணி மங்கம்மாள், மதுரை ஆட்சியாளர்

## மேற்கோள்கள்

## 1706 நாற்காட்டி
சுற்றும் வெள்ளையன் (பட்டாம்பூச்சி)

**சுற்றும் வெள்ளையன்** (*Psyche*, *Leptosia nina*) என்பது சிறிய அளவுள்ள, தென்கிழக்கு ஆசியாவிலும் இந்தியத் துணைக் கண்டத்திலும் காணப்படும் பட்டாம்பூச்சியாகும். வெள்ளையன்கள் குடும்பத்தைச் சேர்ந்த இது வெளிறிய மஞ்சள், வெள்ளை நிறங்களில் காணப்படும் அதன் மேல் சிறகில் கறுப்புப் புள்ளி காணப்படும்.

## உசாத்துணை

பகுப்பு:வெள்ளையன்கள் (பட்டாம்பூச்சிக்குடும்பம்)
கொன்னை வெள்ளையன்

**கொன்னை வெள்ளையன்** (*Common Emigrant*, *Catopsilia pomona*) என்பது நடுத்தர அளவுள்ள, ஆசியாவிலும் அவுத்திரேலியாவிலும் காணப்படும் வெள்ளையன்கள் குடும்ப பட்டாம்பூச்சியாகும். இவற்றில் வேறுபட்ட இரு இனங்கள் (*Catopsilia crocale*, *Catopsilia pomona*) உள்ளதாக கருதப்பட்டது.

## வெளி இணைப்புகள்

பகுப்பு:வெள்ளையன்கள் (பட்டாம்பூச்சிக்குடும்பம்)
துவட்டு சற்றுவூடு

thumb | வலது
**துவட்டு சற்றுவூடு** (*Stuart Chatwood*, பிறப்பு: அட்டோபர் 22, 1969) என்பவர் ஒரு கனேடிய இசையமைப்பாளர் ஆவார்.

## தெ தீ பாட்டியுடனான இசைத்தொகுப்புகள்

## நிகழ்பட ஆட்ட இசைத்தொகுப்புகள்

* *உரோடு இராசு 3தி* (1998, ஈ. ஏ.)
* *என். எச்சு. எல். 2002* (2001, ஈ. ஏ.)
* *பிறின்சு ஒவ்வு பேர்சியா: தெ சாண்டுசு ஒவ்வு தைம்* (2003, இயுபிசொபிட்டு)
* *பிறின்சு ஒவ்வு பேர்சியா: வாரியர் வித்தின்* (2004, இயுபிசொபிட்டு)
* *பிறின்சு ஒவ்வு பேர்சியா: தெ தூ துரோன்சு* (2005, இயுபிசொபிட்டு)
* *பற்றிள்சு ஒவ்வு பிறின்சு ஒவ்வு பேர்சியா* (2005, இயுபிசொபிட்டு)
* *பிறின்சு ஒவ்வு பேர்சியா: இரிவீலேசன்சு* (2005, இயுபிசொபிட்டு)
* *பிறின்சு ஒவ்வு பேர்சியா: ரைவல் சுவோட்சு* (2007, இயுபிசொபிட்டு)
* *பிறின்சு ஒவ்வு பேர்சியா: தெ போலன் கிங்கு* (2008, இயுபிசொபிட்டு)
* *[[பாரசீக இளவரசன் (ஒளிக்காட்சி விளையாட்டு, 2008)|பிறின்சு ஒவ்வு பேர்சியா]]* (2008, இயுபிசொபிட்டு)
* *தாக்கெசுட்டு தங்கன்* (2015, இரெடு ஊக்கு தூடியோசு)

## இதனையும் பார்க்க
* ராக் இசை

## மேற்கோள்கள்

## வெளி இணைப்புகள்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:இசையமைப்பாளர்கள்
பகுப்பு:திரைப்பட இசையமைப்பாளர்கள்
பகுப்பு:ராக் இசை
பகுப்பு:பாடலாசிரியர்கள்
பகுப்பு:கனடாவில் குடியேறியவர்கள்
பகுப்பு:கனேடிய இசைக் கலைஞர்கள்
பகுப்பு:நிகழ்பட ஆட்ட இசையமைப்பாளர்கள்
பனைச் சிறகன்

**பனைச் சிறகன்** (*Common Palmfly*, *Elymnias hypermnestra*) என்பது தென் ஆசியாவிலும் இந்தியா துணைக்கண்டத்திலும் காணப்படும் பட்டாம்பூச்சியாகும். இது வரியன்கள் குடும்பத்தைச் சேர்ந்த "சட்டிரிட்" இன பட்டாம்பூச்சியாகும். இது தென்னை, வஞ்சி மரம், அகியவற்றிலிருந்து உணவைக் கொள்கின்றன.

## குறிப்பு

## உசாத்துணை
*. 1997. The life histories of Asian butterflies vol. 1. Tokai University Press, Tokyo.
*. 2003. Notes on the common palm butterfly, *Elymnias hypermnestra undularis* (Drury) (Satyrinae) in India. Journal of the Lepidopterists' Society 57:147-149.

பகுப்பு:வரியன்கள் (பட்டாம்பூச்சிக்குடும்பம்)
தமிழ்நாடு அரசு அதிகாரிகள் நியமன வழக்கு 2015

**தமிழ்நாடு அரசு அதிகாரிகள் நியமன வழக்கு, 2015**  என்பது தமிழ்நாடு அரசுப் பணியாளர் தேர்வாணையம், 2000 - 2001ஆம் ஆண்டில் தொகுதி 1-க்கான துணை ஆட்சியர், காவல் துறைத் துணைக் கண்காணிப்பாளர், மாவட்டப் பத்திரப் பதிவாளர் உள்ளிட்ட  **தொகுதி 1** அலுவலர்களைத் தேர்ந்தெடுக்க நடத்திய போட்டித் தேர்வில், தேர்ச்சி பெற்ற 91 பேர்களுக்கு, தமிழக அரசு பதவி நியமனம் வழங்கியது குறித்த வழக்காகும்.

## வரலாறு
தொகுதி 1-க்கான காலிப் பணியிடங்களை நிரப்பத் தமிழ்நாடு அரசுப் பணியாளர் தேர்வாணையம், 2000–2001–ம் ஆண்டில் நடத்திய போட்டித் தேர்வில் தேர்ச்சி பெற்ற 91 பேர்களுக்கு  துணை ஆட்சியர் போன்ற அரசு உயர்பதவிகளுக்குத் தேர்ந்தெடுக்கப்பட்டு, 2005ஆம் ஆண்டில் பணி நியமனம் வழங்கப்பட்டது. அந்தத் தேர்வில் பல்வேறு முறைகேடுகள் நடந்திருப்பதாகக் கூறி நடராஜன் என்பவர் 2005–ம் ஆண்டு சென்னை உயர் நீதிமன்றத்தில் வழக்குத் தொடர்ந்திருந்தார்.

வழக்கை விசாரித்த உயர் நீதிமன்றம், 91 பேரில் 83 பேர்கள் தேர்ச்சி பெற்றது செல்லாது என்றும், உடனடியாக அவர்களை அரசுப் பதவிகளில் இருந்து நீக்க வேண்டும் என்றும் தீர்ப்பு வழங்கியது.   

இந்தத் தீர்ப்பை எதிர்த்து பாதிக்கப்பட்ட அதிகாரிகள் மற்றும் தமிழ்நாடு அரசுப் பணியாளர் தேர்வாணையம் சார்பில் இந்திய உச்ச நீதிமன்றத்தில் மேல்முறையீடு செய்தது.  சென்னை உயர் நீதிமன்றத்தின் தீர்ப்பை உச்ச நீதிமன்றம் உறுதி செய்தது.

### இடைக்கால உத்தரவு
உச்ச நீதிமன்றத்தின் தீர்ப்பில் மாற்றம் கோரி பாதிக்கப்பட்ட அதிகாரிகள் மற்றும் தமிழ்நாடு அரசுப் பணியாளர் தேர்வாணையம் சார்பாக புதிய மனு தாக்கல் செய்தனர். மனுவை விசாரித்த உச்ச நீதிமன்றம், வழக்கில் தொடர்புடைய 83 அதிகாரிகளும் தொடர்ந்து தமிழக அரசுப் பதவியில் நீடிக்கலாம் என்று  இடைக்கால உத்தரவை வழங்கியது.

### இந்திய ஒன்றிய அரசுப்பணியாளர் தேர்வாணையத்தின் ஆய்வறிக்கை
இந்த வழக்கு விசாரணை நடைபெற்றுக் கொண்டிருந்த காலத்தில் தேர்ந்தேடுக்கப்பட்ட  91 பேரில், 15 பேர் வேறு பணிகளுக்கு சென்றுவிட்டனர், மூன்று பேர் மரணமடைந்து விட்டனர், ஒன்றிய அரசுப்பணியாளர் தேர்வாணையத்தின் மறு மதிப்பீட்டில் எட்டு பேர் மட்டும் தேர்ச்சி பெற்றிருந்தனர், எஞ்சியவர்கள் 65 பேர் மட்டுமே இவ்வழக்கில் தொடர்புடைய அரசு அதிகாரிகள்.

இந்த வழக்கு தொடர்பான 65 பேரின் விடைத்தாள்களை ஆய்வு செய்து விரிவான அறிக்கை அளிக்க உச்ச நீதிமன்றம் பிறப்பித்த உத்தரவின்படிஒன்றிய அரசுப்பணியாளர் தேர்வாணையம் வழக்கு குறித்த 65 பேரின் விடைத்தாள்களை ஆய்வு செய்து அறிக்கையை உச்ச நீதிமன்றத்தில் தாக்கல் செய்தது. 

6 மே 2015 அன்று இந்த அறிக்கையை அனைத்து தரப்பினருக்கும் வழங்கவும், அதன் மீது ஏதேனும் மறுப்பு இருப்பின் அதனைக் குறித்து நான்கு வாரங்களுக்குள் எழுத்து மூலமாக உச்ச நீதிமன்றத்தில் தாக்கல் செய்ய உத்திரவிட்டது.

## உச்ச நீதிமன்ற அமர்வு விசாரனை
ஒன்றிய அரசுப்பணியாளர் தேர்வாணையம் தாக்கல் செய்த அறிக்கையை விசாரிக்க, நீதியரசர்கள் அனில் ஆர். தவே மற்றும் தீபக் மிஸ்ரா ஆகியோர் கொண்ட உச்ச நீதிமன்ற அமர்வு இவ்வழக்கை விசாரணைக்கு எடுத்துக் கொண்டது.

## தீர்ப்பு
இந்த வழக்கில் 1 சூலை 2014 அன்று  இந்திய உச்ச நீதிமன்றம்  வழங்கிய தீர்ப்பில் 83 அதிகாரிகளின் தேர்வு முறையற்றது என்று தீர்ப்பு வழங்கியது

## மேற்கோள்கள்


## வெளி இணைப்புகள்
* http://www.tnsic.gov.in/judgements/pdfs/E-35336-12-7-11-12.pdf    TAMILNADU INFORMATION COMMISSION No.2 Theagaraya Road, Teynampet, Chennai 600 018. Tel: 24347590
*  TNPSC Group1 case
* 83 அதிகாரிகள் தகுதி நீக்கம் செய்யப்பட்ட வழக்கு: உச்ச நீதிமன்றத்தில் தமிழக அரசு மனு

பகுப்பு:தமிழ்நாட்டில் வழக்குகள்
செப்டம்பர் 2015

**செப்டம்பர் 2015** (*September 2015*), 2015 ஆம் ஆண்டின் ஒன்பதாவது மாதமாகும்.

## சிறப்பு நாட்கள்
*செப்டம்பர் 22 - கேதாரகௌரி விரதம் ஆரம்பம்
*செப்டம்பர் 23 - ஏனாதிநாத நாயனார் குருபூசை
*செப்டம்பர் 26 - நரசிங்க முனையரைய நாயனார் குருபூசை
*செப்டம்பர் 30 - உருத்திர பசுபதி நாயனார் குருபூசை

## நிகழ்வுகள்

## இறப்புகள்
*செப்டம்பர் 6 - உ. இராதாகிருஷ்ணன், ஈழத்து வயலின் கலைஞர் (பி. 1943)
*செப்டம்பர் 9 - கந்தையா குணரத்தினம், இயற்பியலாளர், யாழ்ப்பாணப் பல்கலைக்கழக முன்னாள் துணைவேந்தர் (பி. 1934)
*செப்டம்பர் 11 - ஜோசப் ராஜேந்திரன், ஈழத்து மெல்லிசைப் பாடகர்
*செப்டம்பர் 13 - பிரயன் குளோஸ், இங்கிலாந்து துடுப்பாட்ட வீரர் (பி. 1931)
*செப்டம்பர் 14 - கௌதம நீலாம்பரன், தமிழக எழுத்தாளர் (பி. 1948)
*செப்டம்பர் 14 - இந்திக குணவர்தனா, இலங்கை இடதுசாரி அரசியல்வாதி (பி. 1943)
*செப்டம்பர் 17 - ஜக்மோகன் டால்மியா, பன்னாட்டுத் துடுப்பாட்ட அவை முன்னாள் தலைவர் (பி. 1940)
*செப்டம்பர் 23 - தயானந்த சரசுவதி சுவாமிகள், அத்வைத வேதாந்த ஆசிரியர் (பி. 1930)

பகுப்பு:2015
2015
மத்திய மாகாண சபையின் கொடி

**மத்திய மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான மத்திய மாகாண சபைக்கான கொடி ஆகும். இது 1987ம் ஆண்டு நவம்பர் மாதம் 14ம் தேதி ஏற்றுக்கொள்ளப்பட்டது.

## அமைப்பு
மத்திய மாகாணத்தின் கொடியின் நடுவில் சிவப்பு நிறச் சதுரத்தினுள் மஞ்சள் நிறத்திலான வாளேந்திய சிங்கம் காணப்படுகிறது. இச்சிவப்புச் சதுரத்தின் விளிம்பில் மஞ்சள் நிறக் கரையும், அதற்கு உள்ளே நான்கு மூலைகளிலும் அரசிலைச் சின்னங்களும் காணப்படுகின்றன. இதன் இரு பக்கங்களிலும் சிவப்பு நிற இரட்டைக் கோடுகளால் வரையப்பட்ட செவ்வகங்கள் உள்ளன. இவற்றுள், இடப்புறச் செவ்வகத்துள் சூரியனையும், சந்திரனையும் குறிக்கும் சின்னங்கள் ஒன்றன்கீழ் ஒன்றாக அமைந்துள்ளன. வலது பக்கச் செவ்வகத்தினுள் இரண்டு தாமரைச் சின்னங்கள் உள்ளன. இவை அனைத்தும் வெள்ளை நிறப் பின்னணியைக் கொண்டுள்ளன. இவ்வெள்ளை நிறப் பகுதியைச் சுற்றிலும், கொடியின் விளிம்பில் நாற்புறமும் சிவப்பு நிறப் பட்டையும், அப்பட்டையின் நடுவில் மஞ்சள் நிறத்தில் புள்ளிக் கோடும் உள்ளன.

மேற்படி கொடியில் செந்நிறப் பின்னணியில் அமைந்த சிங்கம் இம்மாகானத்துள் அமைந்த கண்டி மாவட்டத்தையும், வெள்ளைப் பின்னணி மாத்தளை மாவட்டத்தையும், தாமரைச் சின்னங்கள் நுவரெலியா மாவட்டத்தையும் குறிக்கின்றன.

## மேற்கோள்கள்

பகுப்பு:இலங்கை மாகாண சபைக் கொடிகள்
பகுப்பு:மத்திய மாகாணம், இலங்கை
பகுப்பு:இலங்கையின் கொடிகள்
சீனக் கணிதவியலாளர்கள் பட்டியல்

## செவ்வியற்காலச் சீனக் கணிதவியலாளர்கள்
*ழிங் பேங்: கி.மு 78 - 37 
*லியூ சின்: கி.மு 50  – கி.பி 23
*ழாங் கெங்: கி.பி 78-139 
*சை யாங்: கி.பி 132-192 
*லியூ கியூ: கி.பி 200 கள் 
*சுன் திழூ: கி.பி 3 ஆம் - 5 ஆம் நூற்றாண்டு
*ழூ கோங்ழி: கி.பி 429–500
*ழூ கெங்ழி: கி.பி. 450 – கி.பி. 520

## இடைநிலைப் பேரரசு சீனக் கணிதவியலாளர்கள்
*ழென் லுவான்: 535-566
*வாங் சியாதுங்: 580–640
*இலி சுன்பெங்: 602–670
*யி சிங்: 683–727
*வீய் பூ: 11 ஆம் நூற்றாண்டு
*யியா சியான்: 1010-1070
*சு சோங்: 1020-1101
*சென்குவோ: 1031–1095
*இலி ழீ: 1192–1279
*குவின் யியூழ்சாவோ: 1202–1261
*குவோ சோவுயிங்: 1231–1316
*யாங் கியூ: 1238–1298
*ழூ சியீ: 1249-1314

## பிந்தையப் பேரரசு சீனக் கணிதவியலாளர்கள்
*செங்தவீய்: 1533–1606
*ழூ ழையூ: 1536–1611
*சு குவாங்கி: 1562–1633
*மிங் காது: 1692- 1763
*இலிரூய்: 1768–1817
*இலி சான்லான்: 1810–1882
*சியோங் குவிங்லாய்: 1893–1969
*Su Buqing: 1902–2003
*Pao-Lu Hsu: 1910–1970
*Hua Luogeng: 1910–1985
*Ke Zhao: 1910–2002
*Shiing-Shen Chern: 1911–2004

## நிகழ்காலச் சீனக் கணிதவியலாளர்கள்
*Chien Wei-zang: 1912–2010
*Ky Fan: 1914–2010
*Chia-Chiao Lin: 1916–2013
*Wu Wenjun: பி. 1919
*Gu Chaohao: 1926–2012
*Daoxing Xia: பி. 1930
*Wang Yuan: பி. 1930
*Chen Jingrun: 1933–1996
*Pan Chengdong: 1934–1997
*Yum-Tong Siu: பி. 1943
*Peng Shige: பி. 1947
*Shing-Tung Yau: பி. 1949
*Yitang Zhang: பி. 1955
*காங் தியான்: பி. 1958
*ஷௌ-வூ ழாங்: பி. 1962
*கெஃபெங் லியூ பி. 1965
*தெரென்சு தாவோ: பி. 1975

*
பகுப்பு:கணிதவியலாளர்களின் பட்டியல்கள்
ரேடியோ பெட்டி (திரைப்படம்)

வானொலிப் பெட்டி கேட்கும் பழக்கம்கொண்ட முதியவரைப் பின்னணியாகக் கொண்டு உருவாக்கப்பட்ட **ரேடியோ பெட்டி, திரைப்படம்**  கொரியாவின் பிரபலமான பூசான் திரைப்பட விழாவில் போட்டியிட தேர்வுசெய்யப்பட்டுள்ளது. சரியாகக் காது கேட்காத ஒரு முதியவர் பழைய வானொலிப் பெட்டியை  சத்தமாக வைத்துக் கேட்பதும், அதனால் வீட்டில் ஏற்படும் பிரச்சனைகளுமே இந்தப் படத்தில் விளக்கப்பட்டுள்ளது.  முதியவர்களின் உளவியல் ரீதியான பிரச்சினையை விளக்கும் திரைப்படமாகும்.

*ரேடியோ பெட்டி* திரைப்படம், பூசான் திரைப்பட விழாவில் முதன் முதலாகப் போட்டிக்கெனத் தேர்வுசெய்யப்பட்டிருக்கும் தமிழ்த் திரைப்படமாகும்

**ரேடியோ பெட்டி, திரைப்படம்** 83 நிமிடங்கள் ஓடக் கூடியது. இப்படத்தில் லட்சுமணன், டி.வி.வி.ராமானுஜம், ஷோபனா மோகன், நிவாஸ் ஆதித்தன் மற்றும் பலர் நடித்திருக்கிறார்கள். சரவண நடராஜன் ஒளிப்பதிவு செய்திருக்கிறார். ரிச்சர்ட் போர்டு இசையமைத்துள்ளார். தயாரிப்பு நிர்வாகத்தை சுரேஷ் செல்வராஜன் கவனித்துள்ளார். இப்படத்தை எழுதி அரி விசுவநாத் எழுதி, இயக்கியுள்ளார்.

## மேற்கோள்கள்


பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
கால்சியம் அசைடு

**கால்சியம் அசைடு** (Calcium azide) என்பது CaN6 என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும்

## தயாரிப்பு
ஐதரசோயிக் அமிலம் மற்றும் கால்சியம் ஐதராக்சைடு இவற்றினிடையில் நிகழும் வடிகட்டும் வினையில் கால்சியம் அசைடு தோன்றுகிறது.

## முன்பாதுகாப்பு
கால்சியம் அசைடு தாக்கங்களால் பாதிக்கப்படுகிறது. இதன் விளைவாக வெடித்தல் மற்றும் தீப்பற்றி எரிதல் ஆகியன நிகழும் வாய்ப்பும் உண்டு.

## மேற்கோள்கள்

பகுப்பு:அசைடுகள்
பகுப்பு:கால்சியம் சேர்மங்கள்
பகுப்பு:கனிம வேதியியல் சேர்மங்கள்
அங்கேரியக் கணிதவியலாளர்கள் பட்டியல்

இது அங்கேரியக் கணிதவியலாளர்களின் பட்டியலாகும்.  பெயர்வரிசை அங்கேரிய முறையில் உள்ளது.

* அலெக்சிட்சு கிரிகொர்கி (1899–1978)
* அரானி தானியேல்
* லாழ்சுலோ பாபாய் (1950–அண்மைவரை), பவுல் எர்தோசுப் பரிசு
* இம்ரே பாரானி (1947–அண்மைவரை ), பவுல் எர்தோசுப் பரிசு
* யோழ்செஃப் பெக் (1952-அண்மைவரை ), பவுல் எர்தோசுப் பரிசு
* பேலா பொல்லோபாசு (1943–அண்மைவரை ), முதுவர் வைட்ஃஎட் பரிசு  
* போல்யாய் பர்காசு (1775–1856)
* போல்யாய் யானோசு (1802–1860) இவர் பத்து மொழிகளில் பேச வல்லவர். யூக்லீடுசாரா அமைப்பு சமன்பாடுகளில் வல்லுநர். 
* ராவுல் போட் (1923–2005), சுட்டீலே பரிசு
* ஆகோசு சாசார் (1924– அண்மைவரை)
* சந்தோர் சோர்கோ, பவுல் எர்தோசுப் பரிசு (1947–2008)
* தரோழ்சி ழோல்தான், பவுல் எர்தோசுப் பரிசு 
* எர்தோசுப் பால் (1913–1996)
*எவா தார்டோசு ( 1957- அண்மைவரை)
* ஃபிழேர் லிபோட் (1880–1959)
* ஃபெல்லகி பீட்டர் இவான் (1935– அண்மைவரை)


பகுப்பு:கணிதவியலாளர்களின் பட்டியல்கள்
கால்சியம் பென்சோயேட்டு

**கால்சியம் பென்சோயேட்டு** *(Calcium benzoate)* என்பது Ca(C7H5O2)2  என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். பென்சோயிக் அமிலத்தினுடைய கால்சியம் உப்பான இச்சேர்மம் உணவுத் தொழிற்சாலைகளில் பாதுகாப்புப் பொருளாக உபயோகப்படுத்தப்படுகிறது. உணவுக் கூட்டுப் பொருளுக்கான இதனுடைய ஐ எண் 213 மற்றும் சர்வதேச திட்ட எண்ணிடலில் இதனுடைய உணவுக் கூட்டுப் பொருளுக்கான எண் ச.தே.தி எண் 213 ஆக குறிக்கப்படுகிறது. ஐரோப்பிய ஒன்றியம், ஐக்கிய அமெரிக்கா, ஆத்திரேலியா மற்றும் நியூசிலாந்து நாடுகளில் கால்சியம் பென்சோயேட்டு ஒரு உணவுக் கூட்டுப்பொருளாக அங்கீகரிக்கப்பட்டுள்ளது.

கால்சியம் மற்றும் அதனுடன் தொடர்புடைய பிற உலோகங்களின் கால்சியம் கார்பாக்சிலேட்டு வழிப்பொருட்கள் யாவும் அணைவுச் சேர்மங்களாகும். பொதுவாக இவற்றின் ஒருங்கிணைப்பு எண் 8 ஆகும். தவிர கார்பாக்சிலேட்டுகள் Ca-O பிணைப்புகளாக உருவாகின்றன. இவற்றின் நீரேறும் அளவு மற்றொரு மாறுபடும் பொருளாகக் கருதப்படுகிறது.
 
## மேற்கோள்கள்

பகுப்பு:பதனச்சரக்குகள்
பகுப்பு:பென்சோயேட்டுகள்
பகுப்பு:கால்சியம் சேர்மங்கள்
பகுப்பு:வேதிச் சேர்மங்கள்
வடமத்திய மாகாண சபையின் கொடி

**வடமத்திய மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான வடமத்திய மாகாண சபைக்கான கொடி ஆகும். இது 1987ம் ஆண்டு நவம்பர் மாதம் 14ம் தேதி ஏற்றுக்கொள்ளப்பட்டது.

## அமைப்பு
வடமத்திய மாகாண சபையின் கொடி ஏறத்தாழ இலங்கையின் தேசியக் கொடியின் அமைப்பை ஒத்தது. அரக்கு நிறப் பின்னணி அதன் நான்கு மூலைகளிலும் அரசிலை, கொடியின் இடப்புறத்தில் பச்சை, சிவப்பு நிறங்களில் இரண்டு நிலைக்குத்துப் பட்டைகள், முழுக் கொடியையும் சுற்றி மஞ்சள் நிறக் கரை என்பன தேசியக் கொடியை ஒத்தவை. ஆனால் தேசியக் கொடியில் இருப்பதுபோல் சிங்கம் இதில் இல்லை. அதற்குப் பதிலாக வெண்ணிறக் கரையுடன் கூடிய மஞ்சள் நிற வட்டத்துள் வடமத்திய மாகாணத்துக்குச் சிறப்பான பழங்கால நினைவுச் சின்னங்கள் உள்ளன. இவற்றுள் முதலாம் பராக்கிரமபாகுவின் சிலை, தாதுகோபம், பழைய கட்டிடமொன்றின் சரிந்த தூண் என்பவை அடங்குகின்றன.

## மேற்கோள்கள்

பகுப்பு:இலங்கை மாகாண சபைக் கொடிகள்
பகுப்பு:வடமத்திய மாகாணம், இலங்கை
எரோசு

150px|right|thumb|எரோஸ்
**எரோஸ்** அல்லது **ஈரோஸ்** (*Eros*) என்பவர் கிரேக்கத் தொன்மவியலில் காணப்படும் ஒரு கடவுள் ஆவார். இவர் கிரேக்கக் காதற் கடவுளான அப்ரோடிட்டின் மகன் ஆவார். உரோமத் தொன்மவியலில் இவருக்கு ஒப்பானவர் கியூபிட் ஆவார். இவர் கிரேக்கத் தொன்மவியலுக்கு அமைவாக ஆசை அல்லது விருப்பத்தின் கடவுள் ஆவார். இவர் கிரேக்க ஆதிக் கடவுளருள் ஒருவராகக் கருதப்படுகின்றார். இவருடைய வாழிடம் ஒலிம்பியா ஆகும்.

## இவற்றையும் பார்க்க
* அப்ரோடிட்
* கியூபிட்

## வெளி இணைப்புகள்

* Eros: Greek Protogenos god of Procreation
* Eros: Greek god of Love
* Eros at Hellenistai Wiki 
* Warburg Institute Iconographic Database (ca 2,400 images of Eros) 

## மேற்கோள்கள்

பகுப்பு:கிரேக்கத் தொன்மவியல்
பகுப்பு:கிரேக்கக் கடவுளர்
அரவிந்தன் (திரைப்படம்)

**அரவிந்தன்** (*Aravindhan*) 1997-இல் டி. நாகராஜன் இயக்கத்தில் வெளியான ஓர் இந்தியத் தமிழ்த் திரைப்படமாகும். சரத்குமார், பார்த்திபன், நக்மா, ஊர்வசி, பிரகாஷ் ராஜ் ஆகியோர் முக்கியக் கதாபாத்திரங்களில் நடித்திருந்தனர். இப்படத்திற்கு யுவன் சங்கர் ராஜா இசையமைத்திருந்தார். இது, இவர் இசையமைத்த முதல் திரைப்படமாகும். இத்திரைப்படம் எதிர்பார்த்த அளவிற்கு வெற்றியைப் பெறவில்லை. இத்திரைப்படம், 1968ஆம் ஆண்டில் 44 பேர் உயிருடன் எரித்து படுகொலை செய்யப்பட்ட கீழ்வெண்மணி படுகொலையினை அடிப்படையாகக் கொண்டு உருவாக்கப்பட்டது.

## நடிகர்கள்

## மேற்கோள்கள்

## வெளி இணைப்புகள்
* 

பகுப்பு:1997 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:பார்த்திபன் நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
செப்பு உற்பத்தி செய்யும் நாடுகளின் பட்டியல்

**செப்பு உற்பத்தி செய்யும் நாடுகளின் பட்டியல்** (List of countries by copper production) என்பது செப்பு எனப்படும் தாமிரத்தை உற்பத்தி செய்யும் நாடுகளின் பட்டியலாகும். இப்பட்டியல் 2014 ஆம் ஆண்டு சுரங்கத்தில் இருந்து வெட்டியெடுக்கப்பட்ட தாமிரத்தின் அளவை அடிப்படையாகக் கொண்டு தயாரிக்கப்பட்ட பட்டியலாகும்.

தாமிரத்தை அதிகமாகப் பெற்றுள்ள நாடுகள் பொதுவாக அவற்றை உருக்கி எடுத்துக் கொள்ளும் வகையில் மற்ற நாடுகளுக்கு ஏற்றுமதி செய்கின்றன. ஒரு நாட்டின் செப்பு உற்பத்தியானது, உருக்கி எடுத்து செய்யும் உற்பத்தி மற்றும் சுரங்கத்தில் இருந்து வெட்டியெடுக்கப்பட்ட தயாரிப்பு இரண்டும் பெரிதும் வேறுபடுகின்றன.

சென்ற நூற்றாண்டின் ஒப்பீட்டு அளவுகள்.

## மேற்கோள்கள்

## இவற்றையும் காண்க
*http://minerals.usgs.gov/minerals/pubs/commodity/copper/mcs-2015-coppe.pdf

பகுப்பு:செப்பு
பகுப்பு:கனிமம் உற்பத்தி செய்யும் நாடுகளின் பட்டியல்கள்
பகுப்பு:செப்புக் கனிமங்கள்
வடமேல் மாகாண சபையின் கொடி

**வடமேல் மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான வடமேல் மாகாண சபைக்கான கொடி ஆகும். இது 1987ம் ஆண்டு நவம்பர் மாதம் 14ம் தேதி ஏற்றுக்கொள்ளப்பட்டது.

## அமைப்பு
வடமேல் மாகாணக் கொடியில் மண்ணிறத்தில் எருமை, அதற்கு இருபக்கமும் மஞ்சள் நிறப் பின்னணியில் சந்திரன் சூரியனின் குறியீடுகளும் வெள்ளை நிறப் பின்னணியில் காணப்படுகின்றன. கொடிக்கு மண்ணிறத்தில் கரையும் உள்ளது.

## மேற்கோள்கள்

பகுப்பு:இலங்கை மாகாண சபைக் கொடிகள்
பகுப்பு:வடமேல் மாகாணம், இலங்கை
உரோசா அழகி

**உரோசா அழகி** (*common rose*, *Pachliopta aristolochiae*) என்பது அழகிகள் குடும்பத்தைச் சேர்ந்த பட்டாம்பூச்சியாகும். இது பொதுவாக தென்கிழக்காசியாவில் காணப்படுகிறது.

## பரவல்
இது ஆப்கானித்தான், பாக்கித்தான், இந்தியா (அந்தமான் தீவுகள் உட்பட), நேபாளம், இலங்கை, மியான்மர், தாய்லாந்து, ஜப்பான் (தென்மேற்கு ஒகினாவா மட்டும்), லாவோஸ், வியட்நாம், கம்போடியா, நிக்கோபார் தீவுகள், தீபகற்பம் மற்றும் கிழக்கு மலேசியா, புருனே, பிலிப்பீன்சு (பலவான், லெய்ட்), இந்தோனேசியா, வங்காளதேசம், தைவான்  உட்பட ஆசியாவில் பரவலாக காணப்படுகிறது.

## உசாத்துணை

## வெளி இணைப்புகள்

*Sri Lanka Wild Life Information Database
* http://www.angelfire.com/journal2/chinfahshin/history/rose.html
* http://www.srilankaninsects.net/Butterflies/Papilionidae/CommonRose/CommonRose.htm

பகுப்பு:அழகிகள் (பட்டாம்பூச்சிக்குடும்பம்)
தம்பிலுவில் கல்வெட்டு

**தம்பிலுவில் கல்வெட்டு** என்பது, கிழக்கிலங்கையின் தம்பிலுவில் கிராமத்தில் கிடைத்த தூண் கல்வெட்டு ஆகும். இது, ஏழாம் விஜயபாகு மன்னனால் சிவஞான சங்கரர் கோவிலுக்கு "வோவில்"  எனும் நீரேரி தானமாக வழங்கப்பட்டமையைக் குறிப்பிடுகின்றது.

## கண்டுபிடிப்பு
தம்பிலுவில் அம்மன் கோவிலில் கேட்பாரற்றுக் கிடந்த இக்கல்வெட்டை,  1800களின் பிற்பகுதியில், பிரித்தானிய இலங்கை அரசில் பணி புரிந்த "கியூ நெவில்" என்பவர் அடையாளங்கண்டுகொண்டார்.   கல்வெட்டில் மயில் பொறிக்கப்பட்டிருப்பதால்,இது திருக்கோவில் முருகன் கோவிலைக் குறிக்கும் என்று கருதி, கியூ நெவில், இக்கல்வெட்டை எடுத்துச் சென்று, அம்மன் கோவிலுக்கு சற்றுத் தள்ளியுள்ள திருக்கோவில் ஆலயத்தில் கொண்டுசென்று வைத்திருக்கிறார். இன்றும், அது அங்குள்ள ஏனைய கல்வெட்டுகளுடன் வைத்துப் பேணப்படுகின்றது.

## கல்வெட்டு
சுமார் ஐந்தடி உயரமான சற்சதுர வடிவான கற்றூணொன்றின்.ஒருபுறம் வேலும் சூலமும், மறுபுறம் மயிலும் பொறிக்கப்பட்டிருக்கின்றது. எஞ்சிய இருபுறங்களில் இதன் கல்வெட்டு வாசகம் காணப்படுகின்றது.

 "ஸ்ரீ சங்கபோதி பருமரான திறிபுவனச் சக்கரவர்த்திகள் ஸ்ரீ விசயபாகு தேவற்கு ஆண்டு பத்தாவதில் தை மாதம் 20 தியதி,சிவஞான சங்கரர் கோவிலுக்குக் கொடுத்த வோவில். இந்த தன்மத்துக்கு அகித்தம் செய்தானாகில் கெங்கைக் கரையில் காராம்பசுவைக் கொன்ற பாவத்தை அடையக் கடவராகவும்"

## வாசகம் பற்றிய கருத்து
விசயபாகு எனும் மன்னன், "வோவில்" என்பதைத் தன் பத்தாம் ஆட்சியாண்டின் தை இருபதாம் நாளில், சிவஞான சங்கரர் கோவிலுக்குத் தானம் கொடுத்ததை இச்சாசனம் குறிப்பிடுகின்றது. கோட்டை இராச்சியத்தை பொ.பி 1509-1521 வரை ஆண்ட ஏழாம் விஜயபாகு மன்னனே இச்சாசனத்தை அமைத்ததாக, பல ஆய்வாளர்கள் கருதுகின்றனர். இக்கல்வெட்டு கிடைத்த தம்பிலுவில் கண்ணகி அம்மன் ஆலயம், முன்பு "சிவஞானசங்கரர் கோவில்" என்ற பெயரில் சிவன் கோவிலாக  விளங்கியதா என்பதை உறுதிப்படுத்துவதற்குப் போதுமான சான்றுகள் கிடைக்கவில்லை.

இதிற் குறிக்கப்பட்டுள்ள "வோவில்" என்பது, மட்டக்களப்பின் அக்கரைப்பற்றுப் பகுதியில், தம்பிலுவில்லில்இருந்த மிகப்பெரிய நீரேரி எனும் குறிப்பு, ஒல்லாந்தர் கால இலங்கை வரைபடங்களில் காணப்படுகின்றது. மட்டக்களப்புப் பூர்வ சரித்திரம் நூலிலும், சங்கமன்கண்டியருகே மனுநேய கயவாகு மன்னனால்,  முப்பத்திரண்டு மதகுகளுடன் இருபத்தாறு ஏரிகளை இணைத்து பெரும் ஏரி அமைத்து விவசாயத்துக்கு வழங்கப்பட்ட குறிப்பொன்று காணப்படுகின்றது.  இன்று உவர்நீரேரியாகக் காணப்படும் "தாண்டியடிக் களப்பே" இந்த "வோவில்" ஏரி ஆகலாம்.

இதை விசயபாகு மன்னன் மீண்டும் கோவிலொன்றுக்குத் தானம் செய்யவேண்டிய அவசியம் என்னவென்று புரியவில்லை. கோவிலுக்கு உரித்தான விவசாய நிலத்தையும், இவ்வேரியையும் வேறு யாரும் அடாத்தாகப் பிடித்திருக்கலாம்.அவர்களிடமிருந்து மன்னன் ஏரியைப் பறிமுதல் செய்து கோவிலுக்கு மீள ஒப்படைத்து, அறம் மீறினால் கங்கையோரம் பசுவைக் கொன்ற பாவம் பெறுவீர் எனத் தீச்சொல்லிட்டு இக்கல்வெட்டை மன்னன் அமைத்திருக்கலாம்.

## மேலும் பார்க்க
* தம்பிலுவில்
* காலி மும்மொழி கல்வெட்டு
* திருக்கோணேச்சரக் கல்வெட்டு

## அடிக்குறிப்புகள்

பகுப்பு:இலங்கைத் தமிழ்க் கல்வெட்டுகள்
பகுப்பு:அம்பாறை மாவட்டம்
பகுப்பு:தம்பிலுவில்
பகுப்பு:திருக்கோவில்
டோரதி ஸ்டிரெய்ட்

**டோரதி ஸ்டிரெய்ட்** (*Dorothy Straight*, பிறப்பு: 25 மே 1958 வாசிங்டன், டி. சி.) அமெரிக்காவில் புகழ்பெற்ற விட்னீ குடும்பத்தில் பிறந்தவர். இவர் ஆங்கில எழுத்தாளரும் சோவியத் ஒன்றிய உளவாளியுமான மைக்கேல் ஸ்டிரெய்ட்டின் மகள். 1962ல் அவருடைய நான்காம் வயதில் தன் பாட்டிக்கு *ஹவ் த வேல்ட் பிகேன்* (*How the World Began*) என்ற கதையை எழுதினார். அந்தக்கதை கிறித்தவ நம்பிக்கைப்படியான உலக உருவாக்கத்தைக் குழந்தையின் புரிதலின்படி காடு, விலங்குகள், பறவைகள் முதலியவற்றைக் கொண்டு உருவானது.

டோரதி ஸ்டிரெய்ட்டால் வரையப்பட்ட விளக்கப்படங்களைக் கொண்ட அந்தக்கதையைப் பென்தியான் புத்தகங்கள் எனும் நூல் வெளியீட்டாளர்கள் 1964ல் வெளியிட்டார்கள். அந்தப்புத்தகத்தை எழுதியதன் மூலம் டோரதி ஸ்டிரெய்ட் உலகின் மிக இளைய பெண் எழுத்தாளர் என்று அறியப்படுகின்றார்.

## சான்றுகள்

பகுப்பு:1958 பிறப்புகள்
பகுப்பு:அமெரிக்கப் பெண்கள்
பகுப்பு:வாழும் மக்கள்
பகுப்பு:கின்னஸ் சாதனையாளர்கள்
பகுப்பு:அமெரிக்கப் பெண் எழுத்தாளர்கள்
வெண் கறுப்புச் சிறகன்

**வெண் கறுப்புச் சிறகன்** (*Common Sailer*, *Neptis hylas*) என்பது பொதுவாக தென்கிழக்கு ஆசியாவிலும் இந்திய துணைக்கண்டத்திலும் காணப்படும் பட்டாம்பூச்சியாகும். இது வரியன்கள் குடும்பத்தைச் சேர்ந்தது. இது ஆழமற்ற சிறகடிப்பினால் விறைப்பான சறுக்கும் பறப்பை பெறக்கூடியது. 

ஈரமான பருவநிலையில் இதன் தோற்றத்தில் சிறிய வேறுபாடு காணப்படும். வெண் நிறப்பகுதி குறுகியும் மண் நிறத்தில் சற்று கருமையும் மேற்பக்கப் புள்ளியிலும் ஓரங்களிலும் அகலமான கருப்பு நிறம் காணப்படும்.

## உசாத்துணை

பகுப்பு:வரியன்கள் (பட்டாம்பூச்சிக்குடும்பம்)
சிவப்புடல் அழகி

**சிவப்புடல் அழகி** (*crimson rose*, *Pachliopta hector*) என்பது அழகிகள் குடும்பத்தைச் சேர்ந்த பட்டாம்பூச்சியாகும். இது இந்தியாவிலும் இலங்கையிலும் மியன்மாரிலும் காணப்படுகிறது. இந்தியாவில் மேற்குத் தொடர்ச்சி மலைத்தொடர், தென்னிந்தியா, கிழக்கிந்தியா ஆகிய இடங்களில் காணப்படுகின்றன. அந்தமான் தீவுகளில் தனியாகவும் காணப்படுகின்றன.

## உசாத்துணை

## வெளி இணைப்புகள்

* The Common Rose
* Srilankan insects
* Autecology of the endemic Crimson Rose 

பகுப்பு:அழகிகள் (பட்டாம்பூச்சிக்குடும்பம்)
அமிலநீக்கி

**அமிலநீக்கி** *( antacid)* என்பது வயிற்றின் அமிலத்தன்மையை சமன்செய்யும் ஒரு பொருளாகும். மேலும் இப்பொருள் நெஞ்சு எரிச்சலையும் நீக்கி விடுவிக்கிறது.

## மருத்துவப் பயன்கள்
மருத்துவர்களின் பரிந்துரைக் கடிதம் இல்லாமலேயே கடைகளில் வாங்கிக் கொள்ள முடிகின்ற அமிலநீக்கிகள் வாய்வழியாக உட்கொள்ளப்படுகின்றன. அவ்வப்போது ஏற்படும் நெஞ்செரிவு , இரையக உண்குழலியப் பின்னோட்ட நோய் ஆகிய காரணங்களுக்காக இதை வாங்கிப் பயன்படுத்துகின்றனர். அறிகுறிசார்ந்த சிகிச்சைகளுக்கு வேண்டுமானால் அமிலநீக்கியைப் பயன்படுத்தலாம் எனப் பரிந்துரைக்கிறார்கள்.

எச்2 ஏற்பி எதிர்ப்பிகள் அல்லது புரோட்டான் குழல் தடுப்பிகள் முதலான அமிலம் குறைக்கும் மருந்துகளில் இருந்து அமிலநீக்கிகள் வேறுபட்டவையாகும். இவை வயிற்றுப் புண்களுக்கு காரணமான எலிக்கோபேக்டர் பைலோரி பாக்டீரியாக்களைக் கொல்வதில்லை.

## பக்க விளைவுகள்

மக்னீசியம் வகை அமிலநீக்கிகளால் வயிற்றுப்போக்கு ஏற்படலாம், கால்சியம் அல்லது அலுமினியம் வகை அமிலநீக்கிகள் மலச்சிக்கலையும் , அரிதாக, நீண்ட கால பயன்பாட்டினால் சிறுநீரகத்தில் கற்களையும் ஏற்படுத்தலாம். அலுமினிய வகை அமிலநீக்கிகள் நீண்ட கால பயன்பாட்டில் உள்ளவர்களுக்கு ஆபத்தான எலும்புப்புரை நோயை உண்டாக்கிவிடலாம்.

## அமிலநீக்கியின் வினைவழிமுறை

அமிலநீக்கிகளில் கார அயனிகளைக் கொண்டிருப்பதால் அவை வயிற்றிலுள்ள அமிலத்தை நேரடியாக நடுநிலையாக்கம் செய்கின்றன.

## நன்றாக அறியப்பட்ட சில அமிலநீக்கி வகைகள்

கார அயனிகளைக் கொண்ட வேதி உப்புகளே எதிரயனியாகின்ற அமிலநீக்கிகளாகும். பொதுவாக பைகார்பனேட்டுகள் கார அயனிகளாக பயன்படுத்தப்படும் ஆனால் ஐதராக்சைடுகளும் பயன்படுத்தப்படுகின்றன.

## மேற்கோள்கள்
தென் மாகாண சபையின் கொடி

**தென் மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான தென் மாகாண சபைக்கான கொடி ஆகும். இது 1987ம் ஆண்டு ஏற்றுக்கொள்ளப்பட்டது.

## வரலாறு
1987 ஆம் ஆண்டில் இலங்கை சனநாயக சோசலிசக் குடியரசின் அரசியலமைப்புக்கான 13 ஆவது திருத்தச் சட்டம், மாகாண சபைகள் சட்டம் இல. 42, 1987 ஆகியவற்றின் கீழ் தென் மாகாண சபை உருவாக்கப்பட்ட போது அதற்கான கொடியொன்றின் வடிவமைப்பில் ஆலோசனை வழங்கும் பொருட்டு வல்லுனர் குழுவொன்று அமைக்கப்பட்டது. மாகாணத்தின் வரலாறு, பண்பாடு, சமூகப் பின்னணி போன்ற விடயங்களைக் கருத்தில் கொண்டு கொடிக்கான ஆலோசனைகள் வழங்கப்பட்டன.

## அமைப்பு
தென் மாகாணக் கொடி அரக்கு சிவப்பு நிறப் பின்னணியும், மஞ்சள் நிறக் கரையும் கொண்டது. இரத்தச் சிவப்பு நிறச் செவ்வகத்தின் நான்கு மூலைகளிலும் அரசிலைகள் காணப்படுகின்றன. நடுவில் கையில் சிறிய வாளோடு ஓடும் மஞ்சள் நிறத்தாலான சிங்கம் உள்ளது. சிங்கத்தின் இரு புறமும் மேற்புற மூலைகளை அண்டி சூரிய சந்திரர்களின் குறியீடுகள் காணப்படுகின்றன. இக்கொடி பல்வேறு கொடிகள் கலந்த ஒரு வடிவமைப்பு.

சிறிய வாளொன்றை முன் காலொன்றில் பிடித்தபடி ஓடும் சிங்கம் பொறித்த கொடி உருகுணைப் பிரதேசத்தின் கொடியாகக் கருதப்படுகிறது. மேலும், துட்டகைமுணு, அனுராதபுரத்தை ஆண்ட தமிழ் மன்னன் எல்லாளன் மீது படையெடுத்துச் சென்றபோது, கொண்டுசென்ற கொடியும் இரத்தச் சிவப்புப் பின்னணியில் ஓடும் மஞ்சள் சிங்கம் பொறிக்கப்பட்டது ஆகும். அத்துடன், தெவிநுவர தேவாலயத்தின் கொடியிலும், அம்பாந்தோட்டை மாவட்டக் கொடியிலும் சூரியனும், சந்திரனும் உள்ளன.

## மேற்கோள்கள்

பகுப்பு:இலங்கை மாகாண சபைக் கொடிகள்
பகுப்பு:தென் மாகாணம், இலங்கை
பகுப்பு:இலங்கையின் கொடிகள்
மேல் மாகாண சபையின் கொடி

**மேல் மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான மேல் மாகாண சபைக்கான கொடி ஆகும். இது 1987ம் ஆண்டு ஏற்றுக்கொள்ளப்பட்டது.

## அமைப்பு
மேல் மாகாணக் கொடி ஒன்றினுள் ஒன்றாக அடுக்கப்பட்ட மூன்று செவ்வக வடிவங்களைக் கொண்டது. வெளிச் செவ்வகம் பச்சை நிறத்தினான கரைபோல் அமைந்துள்ளது. அதற்குள் அடுத்ததாக அமைந்திருப்பது வெள்ளைப் பின்னணியில் பச்சை, மஞ்சள், சிவப்பு ஆகிய நிறங்களாலான அலங்கார வடிவங்களைக் கொண்ட ஒரு பட்டையாகும். நடுவில் அமைந்திருப்பது கடும் சிவப்பு நிறம்கொண்ட செவ்வகம் ஆகும். இதன் நான்கு மூலைகளிலும் வெண்ணிற அரசிலைச் சின்னங்கள் உள்ளன. மேற்படி செவ்வகத்தின் நடுவில் கிடையாக வரிசையாக அமைந்த மூன்று வெள்ளை நிறத்தில் கோட்டுருவங்களாக வரையப்பட்ட வட்டங்கள் காணப்படுகின்றன. இவற்றின் நடுவில் கடுஞ் சிவப்புப் பின்னணியில், பொன்னிறத்திலான சின்னங்கள் வரையப்பட்டுள்ளன. இடப்பக்க வட்டம் மூன்று தலை நாகத்தையும், நடு வட்டம் வாளேந்திய சிங்கத்தையும், வலப்பக்க வட்டம் அன்னப்பறவையையும் கொண்டுள்ளன.

## மேற்கோள்கள்

பகுப்பு:இலங்கை மாகாண சபைக் கொடிகள்
பகுப்பு:மேல் மாகாணம், இலங்கை
பாயும் புலி (2015 திரைப்படம்)

**பாயும் புலி** (*Paayum Puli*) என்பது 2015இல் வெளிவந்த ஒரு தமிழ்த் திரைப்படம் ஆகும். சுசீந்திரன் இத்திரைப்படத்தை எழுதி, இயக்கியுள்ளார். இத்திரைப்படத்தில் விசால், காசல் அகர்வால் ஆகியோர் முதன்மைக் கதைமாந்தர்களாக நடித்துள்ளனர். திரைப்படத்திற்கான இசையைத் தி. இமான் வழங்கியுள்ளார். 2015 செட்டம்பர் 4ஆம் நாள் பாயும் புலி வெளிவந்தது. அதே நாளிலேயே, **செயசூர்யா** (*Jayasurya*) என்ற பெயரில் இத்திரைப்படம் தெலுங்கிலும் மொழியாக்கம் செய்யப்பட்டு வெளியிடப்பட்டது.

## நடிகர்கள்

## பாடல்கள்

தி. இமான் இத்திரைப்படத்திற்கு இசையமைத்துள்ளார். 2015 ஆகத்து 2ஆம் நாள் திரைப்படத்தின் இசைத்தொகுப்பை வி மியூசிக்கு வெளியிட்டது. பிகைண்டுவுட்சு இவ்விசைத்தொகுப்புக்கு ஐந்தில் 2.75 விண்மீன்களை வழங்கித் தரப்படுத்தியிருந்தது.

## சச்சரவு

பாயும் புலி இசை வெளியீடும் புலி இசை வெளியீடும் ஒரே நாளில் இடம்பெற்றது. தனது கீச்சில் "வெறும் புலி இல்லடா பாயும் புலி ஆடியோ இரிலீசு டா. இது 'நட்சு' எடுக்காத புலி டா" என்று ஆர்யா குறிப்பிட்டது விசயின் சுவடர்களிடம் சலசலப்பை உருவாக்கியது.

## இவற்றையும் பார்க்க
* பாயும் புலி (1983 திரைப்படம்)
* புலி (திரைப்படம்)

## மேற்கோள்கள்

## வெளியிணைப்புகள்
* 

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:காஜல் அகர்வால் நடித்துள்ள திரைப்படங்கள்
பகுப்பு:விஷால் நடித்த திரைப்படங்கள்
இலங்கை அழகி

**இலங்கை அழகி** (*Sri Lankan Birdwing*, *Troides darsius*) என்பது "அழகி" இனத்தைச் சேர்ந்த இலங்கையில் காணப்படும் பட்டாம்பூச்சியாகும்.

இலங்கைத் தீவில் இதுவே பெரிய பட்டாம்பூச்சியாகவும் தீவு முழுவதிலும் பரந்து காணப்படுகிறது. இதனை இலங்கையில் மட்டுமே காணலாம். இது பயிர்களை சேதப்படுத்துவதோ அல்லது நோய்க்காவியாகவோ காணப்படுவதில்லை. இப்பண்புகளை இது கொண்டுள்ளதால் இதனை "இலங்கையின் தேசிய பட்டாம்பூச்சி" என சூற்றடல் அமைச்சினால் அறிவிக்கப்பட்டது.

## உசாத்துணை

## வெளி இணைப்புகள்

*Online guide to Butterflies of Sri Lanka  Images of the adult and life stages, descriptions
*www.butterflycorner.net  Images from Naturhistorisches Museum Wien(English/German)
*ARKive  Photos. More information.
*Nagypal
*Sri Lanka Montane Rain Forests Ecoregion

பகுப்பு:அழகிகள் (பட்டாம்பூச்சிக்குடும்பம்)
இலங்கை வரியன்

**இலங்கை வரியன்** (*Ceylon tiger*, *Parantica taprobana*) என்பது வரியன்கள் குடும்பத்தைச் சேர்ந்த பட்டாம்பூச்சியாகும். இது இலங்கையின் அகணிய உயிரி உயிரியாகும்.

இதனை இலங்கை மத்திய மாகாணத்தின் பட்டாம்பூச்சி என சூற்றடல், புத்தாக்க சக்தி அமைச்சினால் அறிவிக்கப்பட்டுள்ளது.

## உசாத்துணை

## வெளியிணைப்புகள்
*Sri Lanka Wild Life Information Database 

பகுப்பு:வரியன்கள் (பட்டாம்பூச்சிக்குடும்பம்)
கண்ணாடிச் சிறகி

**கண்ணாடிச் சிறகி** (*Glasswinged butterfly*, *Greta oto*) என்பது வரியன்கள் குடும்பத்தைச் சேர்ந்த
பட்டாம்பூச்சியாகும். வளர்ந்த பூச்சிகள் சுவாரசியமான நடத்தைகளை வெளிப்படுத்துகின்றன. இவற்றில் நீண்ட தூர வலசை போதல், ஆண் பூச்சிகள் இனப்பெருக்க காலத்தில் தத்தமது திறனைக் காட்டப் போட்டியிடல் ஆகியன அடங்கும். இப்பட்டாம்பூச்சிகள் மெக்சிகோ, பனாமா, கொலம்பியா போன்ற நாடுகளில் பரவலாகக் காணப்படுகின்றன.

## தோற்றம்
இவ்வகைப்பட்டாம்பூச்சிகள் ஒளி ஊடுருவக்கூடிய சிறகுகளைக் கொண்டவை. இப்பூச்சிகளின் சிறகுகள் 5.6 செ.மீ தொடக்கம் 6.1 செ.மீ வரை வளரும் தன்மையுடையவை. 

## உசாத்துணைகள

## வெளி இணைப்புகள்

*
*''Greta oto'', EoL
*''Greta oto'' – Glasswing , Captain's European Butterfly Guide
*Video of captive Glasswing butterflies lekking 

பகுப்பு:வரியன்கள் (பட்டாம்பூச்சிக்குடும்பம்)
பகுப்பு:தென் அமெரிக்கப் பட்டாம்பூச்சிகள்